**«2021-жылга Статистикалык программасын бекитүү жөнүндө» Кыргыз Республикасынын Өкмөтүнүн токтомунун долбооруна**

**НЕГИЗДЕМЕ-МААЛЫМКАТ**

**1. Максаты жана маселелери**

Ушул токтом долбоорунун максаты жана милдети - 2021-жылга Статистикалык программаны (мындан ары - Программа) бекитүү болуп саналат.

«Расмий статистика жөнүндө» Кыргыз Республикасынын Мыйзамына ылайык, ар жылдык Программа улуттук статистика тутумунун ишмердигин натыйжалуу ыкчам башкаруу жана координациялоо үчүн негизги курал катары түзүлөт.

**2. Баяндоо бөлүгү**

«Расмий статистика жөнүндө» Кыргыз Республикасынын Мыйзамына ылайык, мамлекетти жана коомду расмий статистикалык маалымат менен камсыз кылуу максатында, Кыргыз Республикасынын Улуттук статистика комитети (мындан ары – Улутстатком) башка расмий статистиканы жүргүзүүчүлөр, административдик маалыматтарды жеткирип берүүчүлөр, расмий статистиканы пайдалануучулар жана респонденттер менен биргеликте ар жылдык Программаны иштеп чыгат.

Программанын максаты улуттук статистикалык тутумдун ишмердигин пландаштыруу, расмий статистиканы жүргүзүүчүлөрдүн ортосундагы ишти натыйжалуу координациялоо, респонденттерден жеке маалыматтарды чогултуу үчүн укуктук негизди камсыздоо жана мамлекеттик органдардан административдик маалыматтарды алууну тариздөө болуп саналат.

Программанын долбоору төмөнкүлөрдү камтыйт:

- Улутстатком жана Кыргыз Республикасынын Улуттук банкы тарабынан жүргүзүлүп чыгарыла турган расмий статистикалык маалыматтардын тизмеси;

- Улутстатком тарабынан жүргүзүлгөн статистикалык изилдөөлөр;

- статистикалык максаттарда колдонула турган мамлекеттик органдардын административдик маалыматтарынын тизмеси;

- расмий статистика жаатындагы негизги иштеп чыгуулар;

- Улутстатком жана Кыргыз Республикасынын башка мамлекеттик органдары тарабынан иштелип чыккан «Туруктуу өнүгүү максаттарынын» (ТӨМ) көрсөткүчтөрүнүн тизмеси;

- учурдагы статистикалык регистрлер жөнүндө маалымат;

- Улутстаткомдун уюштуруу ишмердиги жөнүндө маалымат.

Программа Кыргыз Республикасынын Өкмөтү тарабынан бекитилет жана мамлекеттик бюджеттин каражаттарынан жана башка каржылоо булактарынын эсебинен аткарылат.

«Расмий статистика жөнүндө» Кыргыз Республикасынын Мыйзамынын 13-беренесине ылайык, Кыргыз Республикасынын Улуттук банкына тиешелүү Программанын пункттары Кыргыз Республикасынын Өкмөтүнө маалыматтык формада гана берилет.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Өкмөтүнүн ушул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыктары жөнүндө маалымат**

«Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесине ылайык, ушул токтом долбоору Кыргыз Республикасынын Өкмөтүнүн расмий сайтына жана Кыргыз Республикасынын Өкмөтүнүн 2020-жылдын 17-августундагы №277 буйругу менен бекитилген Ченемдик укуктук актылардын долбоорлорун коомдук талкуулоонун бирдиктүү порталына жайгаштырылды.

**5. Долбоордун мыйзамдарга шайкеш келишине талдоо жүргүзүү**

Берилген долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

**6. Каржылоо зарылдыгы жөнүндө маалымат**

Ушул Программанын иш-чараларын ишке ашыруу жана жүргүзүү Кыргыз Республикасынын мамлекеттик бюджетинен Улутстатком системасынын органдардарын кармоого ар жылы бөлүнө турган каражаттардын чегинде жүргүзүлөт.

**7. Жөнгө салуучулук таасирин талдоо жөнүндө маалымат**

Берилген долбоор жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

Жогоруда айтылгандарды эске алуу менен Улутстатком «2021-жылга Статистикалык программасын бекитүү жөнүндө» Кыргыз Республикасынын Өкмөтүнүн токтомунун жана 2021-жылга Статистикалык программасынын долбоорлорун макулдашууга жөнөтөт.

**Кыргыз Республикасынын**

**Улуттук статистика**

**комитетинин Төрагасы С. Насирдинов**